
Viaţa ca și focul, nu se păstrează decât comu.- 
nicându-se. 
Guvyau. 


Vegheați, căci lenea sufletului duce la moarte. 
Demophile. 


Cugetând bine, lucrăm bine. 
V. Hugo. 


Adevărul este mai prețios decât pâinea zilnică 


Channing. 


Să subordonăm totul cu sfințenie, datoriei. 
Kant. 

EXCELSIOR. 


In lături cu scepticismul şi demoralizarea, — 
moartea idealismului, — un idealism care a fost tce- 
cut din mână'n mână, asemeni unei <goane a torțelor». 

Să se stingă torfa în mâna actualei generaţii ? 
Nu, ea trebue să fie trecută mai departe. 

Acum, — mai mult decât oricând, — ne trebue 
putere sufletească şi luptă. 

Tu,luminătorule, eşti propovăduitor pe meleaguri 
vecinic tinere. Prin predica ta, preot al luminii, a- 
lungi întunericul,... lumina pătrunde prin toate un- 
gherele... şi întunericul se iluce în prăpăstiile _tre- 
cutului... 

Eşti om şi tu, împovărat de toate patimile pă- 
mânteşti, legat de toate nimicurile vieţii, muncit de 
grija pâinii pentru mâine şi de greul care-fi apasă 
pe umeri; dar când intri în altarul luminii, îţi le- 
pezi depe tine haina patimilor omeneşti, svârli toate 
nimicurile vieţii, uiţi grija pâinii pentru mâine, ca 
să predici vlăstarelor tinere, — nădejdea noastră de 
mâine, — să le vorbeşti în cuvinte într'aripate şi să 
le şlefueşti sufletele ca să fie neîntinate şi mai lim- 
pezi decât stropul de apă al isvorului. 

Atunci, în altarul luminii, eşti mai presus decât 
tine însuți. Clipă cu clipă, zi cu zi, an cu an, reverşi 
în juru-fi tot ce ai mai curat în sufletul tău şi sin- 
gura-ți mulțumire este ca, — prin ruinarea la, — să 
ridici şi mai puternică generația ce vine. 

Cu cât te slingi mai mult, cu atât s'aprinde mai 
strălucitoare facla luminii. 

Prin jertfa ta neîntreruptă, luminezi întunericul. 

lar tu, luminătoare, ești soție, ești mamă, g9ospo- 
dină și dublă educatoare : a fiilor tăi şi a micilor 

școlari. Eşti o roabă muncitoate, mai roabă decăt 
mulie alte femei. Iți îngrijeşti casa, îți alăptezi co- 
pilul, găteşti hrana zilnică şi apoi, uitând ne- 
cazurile tale, intri veselă, cu surâsul îngeresc pe 
buze, în clasa care-fi mai absoarbe din slabele tale 
puteri. 

Cornelia, mama Grachilor, arăta tuturor copiii 
săi și spunea mândră : 

— «lată podoabele mele /» 

Dar tu treci peste tine, calci în picioare până 
şi insfinclul tău de mamă, ca să arafi tuturor copiii 
altora, spunând şi mai mândră: 

— «lată podoabele mele !». 

Luminători şi luminătoare, cine sa vă înțeleagă, 
să vă sprijine şi să vă încurajeze ? 

In voi înşivă stă toată puterea. 

Inainte cu torfa idealismului ! 


Excelsior ! 1. Dumitrescu-Frasin. 


MAREA. 


Ca perdele aruncate în senin, 

Spume albe în albastru se topesc, 
Pescăruşii, fulgi de spumă, sboară lin 
Şi talazuri se aruncă, se sdrobesc. 


Vin cu soare peste lespezi prăvălite, 
Se desfac în cercuri albe tremurând 
Şi se sfarmă 'n mii de cercuri înmiite, 
In răsfrângeri de lumină fulgerând. 


Se abat toți pescăruşii pe-un talaz, 
Pene albe în albastru se desfată, 
Dulce-i leagănă talazul şi deodată 
Işi iau sborul într'un foşnet de atlaz. 


Raze calde, snopuri-snopuri, cad piezişe, 
Ninge aur... In tăcere și mister, 

Ca din visuri desfăcută şi furișşe, 
Trece-o navă albăstruie pe sub cer. 


Din volumul „Fierbea a» nospre Marea“. GR. SĂLCEANU. 

Punctele cardinale 


ale 


culturii româneşti. 


n... 


Sufletul unui popor reprezintă o îngrămădire de ele- 
mente strămoşeşti, pe care le-au adunat veacurile. 
Pe această stâncă de granit, cresc elementele nobile 
ale sofletelor individuale plămădire de educaţie şi 
de mediu. 


Gustave Le Bon. 


Asistăm în timpurile noastre la un fenomen exirem 
de interesant pentru mentaiitatea românească; este în- 
cercarea, tot mai puternică de a ne defini, de a necăuta 
sensul istoric într'o formă proprie de manifestare. Se 
vorbește cu atăruință azi de realitatea specificului etnic 
şi, în legătură cu el, de speciltcul de cultură. De aceea 
intrebarea fundamentală care se pune este dacă există 
intr'adevăr o cultură română care să poarte peceltia in- 
delebilă a structurei noastre etnice. Ce se înţelege prin 
cultură ? Cultura poate fi definită: în ansamblu de achi- 
ziţii spirituale având un sens dinamic. Ceeace înseamnă 
că fenomenul de cultură este relativ la momentul isto- 
ric ca şi la națiunea respectivă. Nu există, cu alte cu- 
vinte cultură, ct culturi. 

Caracteristica fundamentală a secolului trecut a fost 
o continuă şi aproape totală îndepărtare de realitate și 
crearea unei lumi de abstracțiuni în care puterile de 
creație trebuiau să urmeze calea acestor abstracţiuni şi 
atingerea a diferite idealuri propuse nu de realitate ci de 
rațiune. Impotriva acestor erori care a orbit un întreg 
secol s'a produs reacţiunea secolului al XX-lea, făcând 
să cadă şi să moară de o moarte frumoasă tot ceace 
naționalismul intransigent crease (abatracţia economică, 
pedagogică, ştiinţiiică și politică). 

Cultura română a secolului trecut se poate reduce 
la un aspect fundamental; influenţa străină şi impru- 
mutul cultural ce a condiționat discrepanța dintre fond 
şi formă pe care au remarcai-o atât de bine un T.Ma- 
iorescu şi un M. Eminescu. Acest împrumut străin a'a 
făcut în trei faze Caracteristice : influența bizantino-fana- 
riotă, influența franceză şt influenţa germană. Aceste 
culturi s'a căutat să fie transplantate la noi, pe sufletul 
nostru, să răspundă necesităților noastre imediate. Eram 
rămași, din cauza contigențelor istorice, prea în urmă. 
Trebuia să ne punem la curent, să facem față lumii 
civilizate, să îmbrăcăm o haină modernă cu care să ne 
prezentăm în fața apusului. Dar se pune întrebarea fun- 
damentală: trebue sau nu să existe un raport de con- 
diţionare între sufletul unui popor, între specificul său 
cinic şi între cultura sa? Şi dacă acest raport există,ce 
valoare pot avea împrumuturile culturale? S'a vorbit 
despre putinţa unei asimilări de cultură străină. Dar 
Chiar dacă asimilarea e cu putință, ea nu s'a făcut la 
noi. Aşa că ne găsim în fața unui fenomen cu enorme 
consecinţe istorice: nu avem o cultură care să cores- 
purdă sufletului nostru. Care sunt însă trăsăturile fun- 
damentale ale sufletului românesc? E nevoe deci de o 
determinare a psihologiei poporului nostru, lucru ce încă 
nu s'a făcut decât în mod foarte parţial. Aceste elemente 
de zidire sufletească pot fi studiate şi în statică prezen- 
tului, dar pot îi şt mai bine înțelesee în dinamica istorică. 
Este necesar deci să urmărim în trecut caracterele psi- 
hice ale strămoșilor noștri: Tracii, Geto-Dacii, Romanii 
şi în fine generaţia determinantă a elementului slav. 
Tracii sunt deţinătorii unui caracter de o extremă im- 
portanță: ei au creat aproape atitudinea miatică a o- 
mului în faţa misterului. Et sunt, cronologic și istoric, 
strămoșii faimoaselor «mistere orfice» ale extremului o- 
rient. Geto Dacii au adăogat acestui misticism ideia ne- 
muririi spirituale şi a monoteismului. Creatori de state 
politice atuci când nu exista decât un singur mare stat: 
cel roman, acești strămoşi au pus în not simțul organi- 
zării sociale. Romanii au adăogat calităţile raţionale ale 
spiritului lor practic, tar slavii misticismul lor religios și 
spiritul organizării politice, (voevodatul) sociale și eco- 
nomice (mirul, zadruga) şi juridice (ludeţul). 

Pc ie 


Iată deci elementele din care s'a plămădit sufletul 
daco-roman în care descoperim, de atunci șt până azi, 
cu aceeaşi nealterare ce constitue un caracter şi o vir- 
tute — religiozitatea, misticismul, necesitatea înțelegerii 
raționale, simţimântul tragic al ezistenței șt al destinu- 
lui, optimismul, curajul, vitalitatea spirituală. Din aceste 
elemente putem nu construi, ci descoperi, punctele car- 
dinale ale culturii românești în funcție de sufletul nostru. 

:, Aparținerea la cosmic, caracter fundamental pe 
care d-l L. Blaga îl îatrevede în al său «spaţiu mioritic». 
Tot dela acelaș gânditor vom lua cel de al doilea caracter: 

2) Nevoia organicului ca simbol al spiritualului, 
fenomen denumit de d-l L. Blaga «<sofianicul». Alăturt 
de aceste două puncte vom adăoga și noi următoarele 
două : 

3) Participaţia la Supra-temporal, caracter fun- 
damental evidenţiat în permanenţele etnice ale poporu- 
lui şi în sensul supra-istoric al creștinismului ortodoz. 
In fine, ca o unificare a tuturor acestor cadre spirituale 
vom adănga: 

4) Sinteza misticului şi a raționalului nu în sensul 
«sofiantsului» ci în sensul biologic și spiritual al elemen- 
telor etnice din care am fost făuziți. 

Va trebui desigur să adăogăm acestor patru ele- 
mente de permanentă generalitate, alte elemente diferen- 
țiale, lucru ce trebue făcut în mod colectiv de cercetă- 
torii noștri. 

Vom avea atunci și înțelegerea sensului ce va tre- 
but să-l aibă o veritabilă cuitură română. Această cul- 
tură, operă a viitorului, nu mai poate fi nici de impor- 
tație șt sub egidă franceză, nici sub egidă germană. Fie- 
care formă de cultura e produsul unui spirit colectiv în 
mediul cosmic în care trăeşte, permanent, acel colectiv. 
Nu poate fi deci vorba nici de o viitoare asimilaţie, 
nici de o sinteză între aceste două culturi care sunt și 
ne vor rămâne sfrăine. Din multiplele înfățișări în care 
am fost siliți să ne manifestăm, va trebui să ne desco- 
perim înfățișarea noastră unică şi autentică. E un co- 
mandament istoric acesta, adât de imperios, iacât de 
respectarea sau de nerespectarea lui, depinde ființarea 
noastră viitoare ca neam. Petru P. lonescu 

Doctor în filosofie. 

Cunoașterea satelor. 


A ne Cunoaște ţara înseamnă, a 
ne iubi ţara. 
Prof. D. GUSTI. 

Punctul culminant al aspiraţiunilor de înainte de 
răsboiu, a fost îndeplinirea idealului naţional. 

Odată îndeplinirea idealului naţional făurit, ne-am 
aflat întocmai ca şi la sfârşitul unei călătorii lungi 
când, după un moment de reculegere, călătorul caută 
alte aspiraţiuni, satisfacerea altor cerințe, căci, ideal 
din ideal se naşte, creşte și cere veşnic alte realizări. 
Așa dar, actul unirii nu este numai încheierea unei 
epoci de sbucium şi frământări, ci el deschide o altă 
epocă de dorinţi şi realizări viitoare. 

Aceste frământări, la care generaţia noastră asistă 
ca eroi şi martori, li sa aruncat de către conducători, 
diferite formule, de solidarizare a neamului nostru, ca 
drept noui idealuri de viitor astfel <Prin noi înșine» 
«Muncă, cinste, legalitate» «Unirea sufletească». 
«Văzând şi făcând, vrem  puțintel bine»... Ritmul 
nou  <Sau.. cea mai nouă formulă» «/dealul statului 
țărănesc». Se pare că, ceea ce nar strica nici uneia 
din formulele de fericire al idealului sintetizat mai sus, 
ar îi <Mai multă lumină la sate». Mai multă cul- 
tură. Aceasta e ceeace ne trebuie! Căci: <A asigura 
României Mari o  desvoltare culturală originală, să- 
nătoasă, pe bazele ei fireşti, pe caracterele so- 
matice, este a o ridica la .înălțimea celorlalte ţări 
europene»!).. Daci: la baza formulei idealului nou al 
«Sfatului țărănesc» trebue să stea ridicarea culturală 
a satului ? Că o vom face <Prin noi înşine». Cu atât 
mai bine pentru noi şi pentru ţară. 


1) Dr. Prof. î). Gust. 

Problema nu e atât de ușoară! Suntem abia la 
început. O cultură nu se împrovizează — aşa de pildă 
cum S'ar împroviza o nouă grupare politică, născută 
prin diviziune, ca mătasa broaştei! Toţi cei ce vor bi- 
nele, e nevoe să fie ei înşişi convinşi de o adevărată 
politică a culturii şi apoi de transiormarea însăşi a 
statului politic, întrun stat cultural. 

A anunţat-o însuşi răposatul I. |. C. Brătianu la 
marea adunare de la «Eforie» în 1927. A încercat-o 
cu rezultate fericite, d-l profesor D. Gusti, prin cre- 
iarea «Institutului Social Român» cât şi prin lucrările 
teoretice, ca şi prin realizările practice, a echipelor 
studenţeşti, de sub auspiciile Fundaţiei Culturale «Prin- 
cipele Carol». 

Suntem pe drumul cel bun, căci, o întemeere a 
culturii cere mai întâiu contractul viu şi permanent cu 
toate unităţile de viaţă păstrate în formele etnice, pri- 
mitive, care la noi sunt satele, acolo unde încă nau 
fost influențate de formele străine, (cum din nefericire 
în multe părţi, din provinciile alipite e cazul). 

Dacă nar fi, decât să ne gândim la primele în- 
ceputuri de literatură, vom găsi ca la noi ele seleagă 
de literatura populară și de graiul strămoşesc. Cule- 
gerile îolcloristice şi datele etnografice, au făcut apro- 
pierea între spiritualitatea cultă şi cea etnică, chiar de 
la primele începuturi. Totuşi — mai ales astăzi când 
trăim într'o Românie unită — primele începuturi în- 
seamnă prea puţin! Viaţa satelor noastre este aproape 
necunoscută. Nouile idealuri, nouile cerințe de cunoa- 
ştere a celulei sociale, «satul», se impune ca o nevoe 
imperioasă, ca imperativ naţional. 

De aci se naşte nevoia cercetării monografice a 
satelor noastre. In această privință, institutul Social 
homân, creiat ca o necesitate a culturii noastre naţio- 
nale, reuneşte toate valorile şi activitatea desfăşurată de 
Fundaţia «Principele Carol» prin echipele studenţeşti 
atinge toate idealurile. lată realizarea imperativului 
vremii ! 

Cunoaşterea ştiinţifică şi integrală a ţării, — prin 
metoda monografică—însemnează tocmai legătura vie, 
între toate valorile culturii noastre. 

Socotim că aceasta este chiar considerentul de bază 

care a dominat modificarea legiuirilor şcolare ale în- 
vățământului primar în vara anului 1934, când satre- 
cut între obligațiunile de seamă pentru învățătorii îna- 
intați, cunoaşterea satului prin cercetări de monografii 
sociologice ştiinţifice. 

Este dar timpul să începem munca temeinică de 
cunoaştere a țării, prin astiel de cercetări. «A ne cu- 
noaşte ţara, însemnează a ne iubi țara». Şi pentru a ne 
iubi țara este să începem prin a cunoaşte satul, co- 
muna, regiunea, ca singurele tipuri neprezentative şi 
rezumative, a sintezei neamului,—căci cunoaşterea na- 
țiunii este ştiinţa patriei. 

G. Tomulescu, 


* PRIMAVARA. 


Zglobie primăvară frumoasă şi nverzită, 
Intreaga noastră fire de tine e trezită, 

Ne dai avânturi 'nalte spre cer, spre Dumnezeu, 
Ne umpli de speranfă, când traiul este greu. 


Din seva-ți creiatoare ne dai parcă dulceaţă, 
Ne ofeleşti la greul ce întâlnim în viaţă, 
Ne 'ntinereşti făptura cu doruri de hoinar, 
Uitând de răul lumii şi de al ei calvar... 


Tu faci copii din tineri, iar din bătrâni flăcăi, 
lar gândurile triste le 'ndrepji pe alte căi, 
Încât ne dai iluzii că 'ntinerim mereu 

Să nu simțim sfârşitul ce ducen Elizeu... 


Și astfel filă cu filă din cartea mică-a vieții, 
Ce ca o primăvară în faptul diminelii 

Se duce, se repetă ca clipele în sbor 

Și nu rămâne'n urmă decât al vieții dor... 


Titus Cergău. 

URSITA. 


Era în anul de groază şi măcel, 1916. 

De timpuriu, noaptea îşi întinsese umbrele ei de 
zăbranic peste ceața plumburie de Octombrie, prin 
care soldaţii celui de al XII-lea regiment de infanterie 
orbăcăiau de săptămâni întregi, asemenea unor fan- 
tome însuitețite. 

Pe coasta muntelui Şoimu, cimitir înfiorător în 
care îiecare părticică de pământ era udată cu şiroaie 
de sânge, câteva grupe de oameni din rezerva secto- 
rului, adăpostiți de o cută de teren, săpau în tăcere la 
O groapă imensă, în care aveau să fie îngrămădite, 
în nopţile următoare, nenumăratele cadavre ce acope- 
reau câmpul de bătălie. 

Desbrăcate de haine din ordinul comandamentu- 
lui, următor principiului că «nimic nu trebue să se 
piardă în natură» — şi spălate de ploaia măruntă, care 
cernea din ceață asemenea lacrimilor unor  îiințe iu- 
bite, mulţimea hoiturilor galbene verzui îţi făceau im- 
presia berbecilor jupuiţi de piele, aruncați pe pardo- 
seala unui abator rutlimentar de provincie, pentru a 
face loc la cuiere altor măcelari, grăbiţi să-şi exercite 
meseria lor sângeroasă, spre fericirea gloatelor înfo- 
metate şi hulpave. 

Ceva mai sus, la câteva zeci de metri de gropile 
pline de noroiu, botezate tranşee, în care floarea ţării, 
transformată în troglodiţi, se opintea din răsputeri să 
stăvilească puhoiul de îier şi foc ce se abătuse asu- 
pra ei, se afla postul de comandă al sectorului, insta- 
lat sub rădăcina unui pom răsturnat de îurtună. 

La lumina bolnăvicioasă a unui foc de lemne ude, 
se puteau vedea, strânşi la un loc, patru arătări, ce, 
după sdrențele de dolmane şi mantalele de cauciuc 
putrezite, semănau a îi ofițeri. 

Profitând de un moment de liniște, veniseră să-și 
încălzească ciolanele amorţite la căldura focului de 
«lozniță pentru atumat prunele», pe care neadormitul 
«sclav> al comandantului îl alimenta cu o conştiincio- 
zitate de vestală antică. 

După o sumară răsfoire prin «gazetele», ale că- 
ror «majuscule» desemnau ciudate arabescuri, din mor- 
măelile dela început prin a se desluşi sunete articulate 
şi ochii tuturor lucesc stranii, privind cu lăcomie cea- 
iul servit în funduri de bidoane. 

Fiecare sorbitură de ceaiu, care serveşte doar 
ca motiv, este completată cu rom, iar sticla cu li- 
coarea dătătoare de fericire circulă tot mai des, de la 
unul la altul. 

Ca prin farmec, limbile se desmorțesc și cei patru, 
uitând un moment unde se află, încep să vorbească 
despre lucruri trăite aevea şi care azi li se par basme. 

Unul povestește despre un pat moale şi cald, aş- 
ternut de o mână iubită, ce s'ar găsi undeva departe, la 
adăpostul pereţilor proaspăt spoiţi cu alb. Altul aduce 
vorba despre o masă pe care se răsfățau odată mân- 
cări aromitoare și nările, gâdilate o clipă de aburii în- 
chipuiţi, se lărgesc respirând cu nesaț duhoarea putu- 
roasă a bordeiului adăpost. 

Fiecare are câte ceva de spus şi fiecare e gră- 
bit s'o spuie cât mai repede, încât, de la o vreme, 
vorbesc toți deodată, de nu se mai înțelege nimic. 

Incet, încet, însă, moleşite de căldura focului, de 
fumul alcolului şi de nostalgia aducerilor aminte, fe- 
țele bărboase devin neclintite, cu privirea îndobitocită 
pierdută în gol. 

Tocmai într'un târziu, unul din ei îşi aminteşte că 
adusese cu el pe Leonte, ghicitorul, care de atâtea ori 
le înlesnise singurătatea cu glumele şi prevestirile lui 
de bine. 

Fără a se lăsa mult îndemnat, acesta își <întinde» 
îndată bobii pe fundul unei ranițe, îi împarte cu măes- 
trie în grămăjoare, îi meneşte, apoi îi strânge, pentru 
ca din nou să-i amestece și să-i despartă, cercând, 
cu orice chip, să smulgă viitorului tainele sale de ne- 
pătruns. 

In liniştea care domneşte, luminat de flacăra găl- 

bue, ghicitorul în bobi are înfăţişarea unui mag din 
vremuri străvechi. oficiind un cult bizar şi păgân. 

Deodată, fața pământie a urmaşului nomazilor 
veniți din adâncurile misterioase ale Indiei, se ridică, 
cu trăsăturile descompuse şi-şi poartă, dela unul la al- 
tul, privirile îngrozite, în timp ce mâinile tremurând 
răstoarnă ranița, împrăștiind în noroiu bobii prevesti- 
tori de rău. 

Fără voe, privirile tuturor se îndreaptă spre pă- 
mânt, apăsate de o presimţire tristă, în timp ce ochii 
ca de îoc ai ţiganului scrutează bezna de nepătruns, 
căutând să vadă, par'că, ce se petrece în tranşeea 
unde lăsase pe tatăl său, milițian găsit de stăpânire 
bun să poarte arma, deși nu ştia nici măcar s'o în- 
carce. 

Sosise abia de câteva zile, cu ullimul transport 
«de împrospătare» şi de atunci, bietul Leonte devenise 
trist şi întunecat. Se cerca, cât putea, să-l scutească 
de munca obositoare a săpatului la tranșee, care se 
făcea stând culcat pe o coastă în noroiul rece şi lipi- 
cios; îl învățase să încarce arma şi-i dădea tot felul 
de poveţe, menite să-l apere de primejdiile ce-l ame- 
ninţau la cea mai mică mişcare necalculată. 

Sărmanul băiat, ştia el că viaţa nimănui nu valo- 
rează nimic în iadul în care trăia de 34 de zile și de- 
aceea era cuprinsă de o teamă nelămurită, mărită şi 
mai mult de firea lui de oriental fatalist şi de liniştea 
ciudată ce stăpânea, în seara aceea, cuprinsul. 

Mintea lui înfierbântată era frământată de gân- 
duri negre, care-i dădeau intuiţia clară că ceva gro- 
zav avea să se întâmple. 

Și bobii..., bobii căzuseră pe moarte. 


Un sgomot, la fel cu fâlfâitul aripelor unei păsări 
speriată din somn, urmat de o trosnitură surdă, ves- 
tea cu care un mortier de tranșee, vechi prieten din 
față, obişnuia să-şi onoreze vecinii, fu premergătorul 
unui adevărat uragan de foc şi fier, ce se revarsă a- 


supra terenului din spate, pentru a impiedica interven- 
ţia rezervelor. 


Era un atac de noapte. 

Barajul artileriei amice, cerut de comandant, izolă 
la rându-i pe atacatori, cari pătrunseseră chiar în 
tranşee, unde lupta se incinsese aprigă şi fără cruțare, 
acoperită de întunericul de pânză al nopții, ce nu te 
lăsa să deosebeşti pe duşman de prieten. 

Știri scurte, aduse de agenţi de legătură sfârti- 
caţi, arătau superioritatea inamicului. Paşi grăbiţi de 
fugă o confirmau. 

Comandantul, înțelegând într'o clipă situaţia, aruncă 
receptorul din mână şi dintr'o săritură îu în faţa adă- 
postului de unde glasul lui, stăpânind parcă o clipă 
furia elementelor deslănţuite, tună năprasnic: „Inainte“. 

Desprinşi fulgerător din glia însângerată, întărâtați 
de mirosul sângelui şi de răcnetele răguşite ale ofi- 
țerilor, „groparii“ se asvărliră la contra atac cu sări- 
turi şi urlete de fiare apocaliptice, având în frunte pe 
Leonte, grăbit să-şi smulgă părintele din ghiarele ne- 
miloase ale morții. 

Isbitura a fost scurtă, dar teribilă. Zadarnic mior- 
lăituri nedesluşite cereau îndurare. Fiarele îmbătate 
de furie isbeau cu sete. Oasele pârâiau înăbuşit sub 
loviturile paturilor de armă şi ale târnăcoapelor. Sân- 
gele ţâşnind îmbelşugat din rănile căscate, roşia mo- 
cirlă împuţită, întorcându-se în pământul din care a 
fost supt. 

În câteva minute terenul a fost curăţit şi mitra- 
lierele, cu lătrături de cățele înturiate, urmăresc cu 
stăşnicie pe puţinii fugari, cari duc duşmanului trista 
veste. 

Infuriat de zădărnicia sacriliciului, acesta îndreaptă 
toate trăsnetele iadului asupra ultimilor supraviețuitori 
ai tranşeelor căutând să-i amestece cu tina pe care 
O apără cu atâta încăpățânare stând neclintiţi la lo- 
curile lor, cu pupilele mărite de groaza morţii apro- 
piate. De altfel la ce bun să mişte? 

Unde să se ducă, dacă pretutindeni moartea îi 
pândeşte, deopotrivă ? 

Spre ziuă, duşmanul oboseşte şi el şi liniştea, 
punctată cu lovituri scurte de armă şi vaetele prelungi 
ale muribunzilor, îşi întinde din nou aripa deasupra 
celor două tabere învrăjbite. Dimineaţa, când soarele 
palid, învingând negurile, răuşeşte să lumineze locul 

măcelului, mulţi simt o bucurie ascunsă la vederea bo- 
galei recolte de cadavre dușmane, care le va permite 
o simţitoare aprovizionare de îmbrăcăminte şi mulțu- 
mirea, că se mai pot bucura încă, de viaţă, luceşte în 
ochii tuturor 


Numai bietul Leonte, cu țeasta retezată de o 


schijă, şi cu mâinile încleştate în gâtul bătrânului său 
tată, pe care-l ucisese luându-l drept vrăjmaş, păs- 
trează, în colţul schimonosit al gurii, un zâmbet în 
perceptibil de satisfacţie; în vreme ce, bătrânul ţigan, 
victimă nevinovată a aceleiaşi datorii, cu ochii sticlind- 
de ură, purta, încă, în barba-i odată albă, urmele va= 
lului de spume însângerate. 


E, C. Răzăşu. 


oo eee” 


Bairamdede. 


In soare alb, maj roşii par şalvatrii, 
Femei, copii, roesc domol spre târg, 
In August şi caunii dau în pârg 
Și aur mult se vântură prin arii. 


Aripa morii vâjâie de sârg 

Şi prin bostană mişună Tătarii, 

Cu zumzete în roiuri curg bondarii, 
Plutind pe urma carelor spre târg. 


Deodată vântul stepelor învie, 
Stârnind pe drumuri colbul dobrogean, 
Un geam trântit se sparge 'n vijelie... 


lar- sus de tot, sub cerul diafan, 
Cu mâna ridicată din geamie, 
Un hoge 'ngână imnuri din Coran. 


volumul „Fierbea as' noapte Marea“. GR. SĂLCEANU, 


mooaaegoori 

Pe marginea unei conferințe. 


in cel mai josnic muritor zace ceva 
nobil. 
CARLYLE. 


la ziua ae 21 Martie 1937, la ora 4%, d. a. în ca- 
drul şezătoarei culturale a Liceului Miecea cel Bătrân, 
din localitate, în asistenţa unui select și numeros publi:, 
a vorbit savantul nostru doctor Gh. Marinescu din Bu- 
curești, despre ,„,Hipnotism şi valoarea lui ca metodă de 
tralament: 

Ilusteul conferențiar a început cu hipcotismul din 
trecut, arătând vechile credicțe în influența astrelor asu- 
pra omului. Apoi a expus metoda lui Meissmer, care dă 
din fluidul său psihic, prin puterea sugestiet, după:e mai 
întâiu prin fenomenul așteptării, pacienţii erau hipnotizaţi 
și apot vindecaţi. Se vorbește apoi de somnambulismul 
lucid. De cele trei f.z= ale hipnotismului: letargia, cata- 
lepsia, şi hipnotismul propriu zis. Trece foarte interesant 
asupra școlilor dela Nancy şi Salpetricre, după care ne 
explică foarte sugestiv, anumite cazuri de vindecare ale 
D-sale în cadrul hipnotismului. Către sfârşit conferen- 
țarul arată importanţa hipnotismului în slujba și spre îo- 
losul justiţei ; de asemeni ne arată cum a demastat anu- 
miţi farsori, care niciodată n'am ţinut seamă că fiecare 
om, are un fond moral și nu din fiecare individ se poate 
face un criminal pe cale hipnotică, 

Din interesanta D-sale conferință, s'a constatat în 
mod magistral cum că hipnotismul este o realitate, însă 
la anumite constituţii psihnice. Cu hipnotismul nu se poate 
face nici abuz şi nici distracțiuni de salon, care poate 
avea urmări mult sau mai puţin fatale sau imorale, 

T. Gergău. 


Conlerinţa a fost ținută în folosul comitetului Pro Carmen-Sylva. 


Cum să nu te doară în suflet şi să nu-ți fie ja- 
le de atâtea energii pierdute pentru neamul româ- 
nesc, cheltuite în ură şi răutate, în loc să fie isvor 
de iubire, de lumină şi de inuncă binefăcătoare. 


A. Viăhuţă. 

Prescripţie. 


— Panatot Creţul 

— Prezent | 

- - Popovici Dumitru | 

— Prezent 

Ambii împricinaţi îaaintează până la bara ce des- 
parte pe judecător de public. 

Amândoi, scurți, grași, roșii la față și... creţi. 

Grefierul citeşte acțiunea, din care reiese că Pana- 
iot Creţu, patronul birtului economic «Marea Neagră» 
reclamă pe Dumitru Popoviti, funcţionar, petru suma 
de 121 lei și 75 bani, ce-i datorează pentru alimente. 

Tot timpul cât durează lectura acțiunii, chir Pa- 
nafot face semne aprobătoare şi se uită încruntat spre 
pârtt, care zâmbeşte sardonic. 

După terminarea cetirei, judecătorul dă cuvântul 
reclamantului pentru susținerea acțiunei. 

Depe banca avocaţilor nu se ridică nimeni. 

-- N'ai avocat? 

— Nu avem, dsmnule zudecator, ţe nevoia esti? 
avocaţi suntem noi. 

— Bine, vorbeşte | 

— Ţe se vorbim, nu a scris-o d. Ghiţa la petiția? 

— Bine, spune atunci, ce reclami ? 

— Ma ţe se reclamo, si mi plătească dimialui un 
suta douăzeţi si unu franţi si saptezeți si ținţi bant, pun- 
tru muncare, care am dat-o la dimialui, alta ţe se mat 
vorbimo ? 

— Va se zică, suaţii reclamaţia și ceri achitarea da- 
toriei ? 

— Malista, malista! se me plătească. 

— Pâritul are cuvântul, ce aveţi de spus? Recu- 
noașteți că datoraţi 121 lei și 75 bant? 

— Da, domnule judecător, 

— Aţi văzut-o! aşa|l se'nțelegel| 

— Taci d-ta din gură. Apoi către pâritt 

— ŞI te obligi să-i plăteşti? 

— Ba deloc d-le judecător. 

— Cum să nu mi slatenti? Se poate asa je ? 

— Taci din gus*% 24 

— Ma cum se fiara dacă nu vrei se * plateate di- 
A otelul 
— Nu-i rândul d-tale, taci acum. 
— Şi de ce nu vreti să plăteşti? 
— D-le judecător, vă rog întrebaţi pe reclamant, 
de când îi datorez suma ce-mi cere, 
A — Ol hol de mat bine de un an, domnule zude- 
LB) A cator, ve rog se mi plateasca. 
a — Vă rog luați act de declaraţia reclamantului, 
răspunse pâritul și binevoiţi a face aplicarea art. 1903 
din codul civil, 


4 Judecătorul consultă codul și pronunță hotărirea 
prin care respinge acţiunea, ca fiind prescrisă, 
— Cum aţi ziso? 
. — Prescrisă. Datoriile către birtașt se prescriu după 
XA [6 luni. 
— "Ţe? Se prescrie? Da sermaluțele a mele cu folle 
de viţă se prescrio? dar chelteluțe cu sos picant și 


| prescrio ? dar bors turburato şi varza ke tocana cu ma- 

>] | maliga apelpisita, se prescrio? 

| N'am ce-ţi face! Aşa scrie la carte. 
| — Alferim carte | Se mat poltești dimiata la mine 
la birtol 4 < 4 

— Cu plăcere! 
Ş — S'a prescria. 
4 ugăm pe toţi publiciştii dobrogeni să ne tri- 
| i mica tată pei ar din pole gazetele în 
care au făcut publicaţiuni. 


Primim dări de seamă scurte, asupra activităţii 
extraşcolare la sate. 


12 "ui acei cari 
dz E et a era reţi 


"ve 49 seria numai cei ce vor să se abonese. 

mesc numărul 3 şi nu vor să 


nă şi pe acesta și să ne comu- . 


N avâsza 


Roagă pe toți cărturarii satelor să anunţe Di 
recțiunea Muzeului Regional al Dobrogei (Primări 
Municipiului Constanţa) dacă pela săpăturile ce facă 
sătenii pentru fântâni sau beciuri, ori prin eventuale 
gurpări de maluri, giisesc anumite obiecte vechi, val 
se, opaițe, pietre cu inscripții sau alte lucruri care Ă 
s'ar părea că prezintă înteres pentru muzeu. 


Gânduri 


Carei si reviste Lumina. 


Sociologia : de P. Andrei. , i 
Teatru şcolar: de [. Helgiu. aj 
Dobrogea de Sud: Revistă cu caracter hr- 
fific regional. 


Am făcut puţin bine. Aceasta e cea mai mare 
operă a mea. 
Voltaire. 


In răbdare se cunoaşte omul. k- 
Goethe. 


Farmecul culturii e cel mai mare. 
Mihail Eminescu. 


Educaţia este ceeace rămâne, când tot ce-a fost 
învăța! la şcoală se uită. A 
| Emerson. 

